Til Bolius

Jeg har fundet denne svamp i mit sommerhus.som er en bjælkehytte fra 1935 med gamle enkeltlagsruder og således uden isolering. Der blev lagt ny tagpap på hele huset i 2014 og græs ovenpå. (Som det altid har været. Kan I ud fra billede sige hvilken svamp der er tale om, og hvad jeg videre skal foretage mig. 

Med venlig hilsen Helle


Har fundet denne svamp indvendigt i sommerhuset - er den farlig og trænedbrydende?
Hej Helle

Det der er en trænedbrydende svamp, så hvis der vokser sådan en der ud af dit træværk, så er der et alvorligt problem, som du skal se at få at gjort ved hurtigst muligt.

Ring og meld og skaden til dit forsikringsselskab - jeg antager at du har råd- og svampeskadedækning.

Lige hvilken type det er, skal jeg ikke lige kunne sige. Det ligner viftesvamp.

Og hvis det er det, så er der tale om en kraftig opfugtning. Men det er det typisk med denne type svampe, hvor der er frugtlegemer.

Så se at få kigget på dette i fart!

Held og lykke med det. 

